stanford-oval/wikipedia huggingface dataset:
מס ריבוי דירות
המחלוקת סביב הטלת המס

במהלך הדיון בהצעת החוק בכנסת התריעה היועצת המשפטית של ועדת הכספים, עו"ד שגית אפיק, בפני יו"ר הוועדה, ח"כ משה גפני, שהליך החקיקה אינו תקין, משום ששינויים שהוכנסו בהצעה ברגע האחרון לא איפשרו דיון נאות בהצעה. לביקורת הצטרף היועץ המשפטי לכנסת, עו"ד איל ינון, שציין כי "בהליך החקיקה של פרק מס ריבוי דירות בהצעת חוק ההסדרים נפל פגם היורד לשורש ההליך".
מס ריבוי דירות ספג ביקורת עזה במהלך הדיונים שקדמו לאישורו בכנסת וגם לאחר אישורו. בין השאר הוגשו לבג"ץ עתירות אחדות לביטול המס, מסיבות הקשורות להליך החקיקה ומסיבות מהותיות של פגיעה לא מידתית בזכות הקניין. ב-28 בפברואר 2017 הוציא בג"ץ צו על תנאי המורה למדינה להשיב עד 23 במרץ מדוע לא יבוטל המס. היועץ המשפטי לממשלה, אביחי מנדלבליט השיב לבג"ץ שאמנם בהליך החקיקה נפל פגם, אולם אין לבטל את החוק כיוון שהפגם "אינו מגיע לרף הגבוה שמקים עילה להתערבות בחקיקה ראשית של הכנסת".
בנוסף לביקורת על עצם הטלת המס, הוצגו בעיות פנימיות בכלליו:
מי שבבעלותו שלוש דירות שמחיר כל אחת מהן הוא שני מיליון ש"ח ישלם אותו מס שישלם מי שבבעלותו שלוש דירות שמחיר כל אחת מהן הוא עשרה מיליון ש"ח.
אדם המחזיק בשתיים וחצי דירות (250%) ישלם מס על חצי דירה, ואילו אדם המחזיק בחמישה חצאי דירות, כלומר מחזיק אף הוא ב-250%, ישלם מס על שלושה חצאי דירות, משום שבשני המקרים מוצאות מהתחשיב שתי דירות (ולא 200%).
היסטוריה חקיקתית

ב-12 באוגוסט 2016 אישרה הממשלה את תקציב המדינה ו"חוק ההסדרים" לשנות התקציב 2017 ו-2018, ובכלל זה אושרה ההצעה למס ריבוי נכסים.
ב-5 בספטמבר 2016 פרסם משרד האוצר את הפרק "מס ריבוי נכסים" בתזכיר חוק ההתייעלות הכלכלית (תיקוני חקיקה לשנים 2017 ו-2018), התשע"ו-2016.
ההצעה למס ריבוי דירות נכללה בהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016. ב-31 באוקטובר 2016 הגישה הממשלה לכנסת את ההצעה לקריאה ראשונה, והחוק אושר ב-22 בדצמבר 2016, לאחר שנדון בוועדת הכספים של הכנסת והוכנסו בו שינויים רבים במהלך הדיון.
ב-5 בינואר 2017 אישרה ועדת הכספים את תקנות ההתייעלות הכלכלית (תיקוני חקיקה להשגת יעדי התקציב לשנים 2017 ו־2018) (מענק לחייב במס ריבוי דירות בעד מכירת דירה), התשע"ז-2017, ובהן כללי הפטור ממס שבח שיינתן למוכר דירה חייבת.
ב-6 באוגוסט 2017 קיבל בג"ץ את טענות העותרים על פגם יסודי בהליך החקיקה, והחליט על ביטול החוק והחזרתו לדיון בוועדת הכספים של הכנסת. הכנסת לא חזרה לדון במס זה.
השפעת המס

כאמור בדברי ההסבר להצעת החוק, "המס נועד בעיקרו לתמרץ את מי שמחזיק בכמה דירות לשם השקעה, למכור דירות אלה או את חלקן". בתקופת קיומו של החוק שררה אי-בהירות ביחס לגורלו, עקב העתירות לבג"ץ שדרשו את ביטולו, ורק כ-800 דירות נמכרו בהתאם לתנאי חוק זה. בדיון בבג"ץ אמרו באי-כוח הממשלה כי "בעת האחרונה חלה מגמה של ירידה משמעותית במלאי הדירות שנצבר על ידי משקיעים", אך בסקירה שפרסם הכלכלן הראשי במשרד האוצר לאחר ביטול החוק נאמר כי "חוק מס דירה שלישית תרם לכל היותר 3 נקודות אחוז בירידה בשיעור רכישות המשקיעים, כאשר יש להביא בחשבון שגורמים אחרים היו עשויים לתרום אף הם לירידה ברכישות אלו באותה תקופה, כמו למשל עליית ריבית המשכנתאות ו/או שינוי ציפיות בשוק".
חרף משקלו הזניח של המס בהשפעה על שוק הדיור אמר השר כחלון, בעקבות ביטול המס: "אני מביע צער ואכזבה עמוקה מהחלטת בג"ץ ובטוח שיש איתי עשרות אלפי זוגות צעירים שהתאכזבו מההחלטה הזאת".
מס מוגדל על השכרת דירות רבות, בדרך של חקיקה שיפוטית

בלי קשר למס ריבוי דירות, בינואר 2018 ניתן בבית המשפט העליון פסק דין בשני ערעורים שעניינם מעמדם של בעלי דירות המשכירים למגורים יותר מ-20 דירות. בעלי הדירות טענו שיש לראות בהכנסתם מפעילות זו הכנסה פסיבית, שעליה די בתשלום מס בשיעור 10% מההכנסה (בהתאם לסעיף 122 לפקודת מס הכנסה), ואילו רשות המיסים טענה שיש לראות בהכנסה זו הכנסה מעסק (בהתאם לסעיף 2(1) לפקודת מס הכנסה), שעליה חל המס השולי הרלוונטי, הגבוה במידה ניכרת מ-10%. בית המשפט העליון קיבל את עמדת רשות המיסים, לפיה מדובר בהכנסה מעסק. בעקבות פסק הדין פרסמה רשות המיסים טיוטת חוזר המפרט את השיקולים לאורם יש לבחון את סיווג ההכנסה מהשכרת דירות למגורים כהכנסה מעסק לעומת הכנסה פסיבית. בהתאם לטיוטה, הכנסה מהשכרה של 10 דירות מגורים ומעלה תסווג כהכנסה מעסק, הכנסה מהשכרה של עד 5 דירות מגורים תיחשב כהכנסה פסיבית, והשכרה של 6 עד 9 דירות מגורים תיבחן בהתאם למבחנים שונים ועל פיהם יוכרע אופייה כהכנסה מעסק או כהכנסה פסיבית.
מרים דרור

| --- | --- |

 לידה:  19 במאי 1937 עין החורש, פלשתינה (א"י) 
 פטירה:  20 ביולי 2020 (בגיל 83) ישראל 
 מדינה:  ישראל 
 עיסוק:  משוררת חוקר ספרות
 מקום לימודים:  ספרות באוניברסיטת תל אביב
 שפות היצירה:  עברית
 
מרים דרור (19 במאי 1937 – 20 ביולי 2020) הייתה חוקרת ספרות, סופרת ומשוררת ישראלית. פרסמה שירים, מסות ומאמרים בכתבי עת ובמוספי העיתונות היומית.
מרים דרור בעלת תואר דוקטור בספרות עברית מטעם אוניברסיטת תל אביב. עסקה בהוראה בבתי ספר תיכוניים, בסמינרים ובמכללות. מרצה בכירה לספרות ומקרא במכללות "אורנים" ו"בית ברל". כן עבדה בסמינרים "גבעת חביבה" ו"אפעל", ובאוניברסיטאות בארץ ובחו"ל.
מילאה שליחויות מטעם משרד החוץ באפריקה, ומטעם הסוכנות היהודית, המחלקה לנוער ולחלוץ - באירופה. עסקה בפיתוח תוכניות לימודים במכון מופ"ת של משרד החינוך. קיבלה מלגת "סופר-מורה" מטעם משרד החינוך (1995–1996).
כחוקרת עסקה רבות בפואטיקה של שמעון הלקין ובפואטיקה של מרדכי גיאורגו לאנגר.
חברה באגודת הסופרות והסופרים העבריים.
ביוגרפיה

מרים דרור נולדה בקיבוץ עין החורש, בו הייתה חברה עד 1988.
מרים דרור התגוררה עם בעלה שמעון ברעננה.
מרים דרור קבורה בבית עלמין קיבוץ עין החורש.
ספריה

המפלא הרחוק: שירים (תל אביב: ספרית פועלים, תשל"ח)
שירת שמעון הלקין, תרע"ח-תשל"ו (תל אביב תשמ"ג 1983)
זמן היסמין: שירים (תל אביב: ספרית פועלים, תשנ"ב 1991)
הפיוט ונתנה תוקף (תל אביב: מכון מופ"ת, תשנ"ז 1997)
למה המלאכים עירומים? (תל אביב: גוונים, תש"ע 2009)
בקצה המסילה: שירים (בני ברק: הוצאת הקיבוץ המאוחד, תשע"ז 2017)
בארצות הכמהים: שירים נבחרים מן הספרים ומן העיזבון (ישראל: משפחת דרור, תשפ"א 2021)
עבודת מחקר

מרדכי גיאורגו לנגר - האיש ושירתו (אוניברסיטת תל אביב תשכ"ט 1969)
הערות שוליים

1 2  מרים דרור, באתר לקסיקון הספרות העברית החדשה
↑  רשימת חברים, באתר אגודת הסופרות והסופרים העברים בישראל
↑  קיבוץ עין החורש, מרים דרור ז"ל | ידיעות אחרונות, מנוחה, קיבוץ עין החורש | 21.07.20, באתר מודעות אבל, ‏2020-07-21
| --- | --- |
בקרת זהויות :  NLI: 987007294138805171  ISNI: 0000 0001 1883 137X  LCCN: nr90029326  VIAF: 160974059   WorldCat (עם VIAF): 160974059
מרקוס ואן בוקסהורן

| --- | --- |

 לידה:  28 באוגוסט 1612 ברגן אופ זום, הולנד 
 פטירה:  3 באוקטובר 1653 (בגיל 41) ליידן, הרפובליקה ההולנדית 
 מקום לימודים:  אוניברסיטת ליידן 
 מוסדות:  אוניברסיטת ליידן (8 ביוני 1648–3 באוקטובר 1653)  אוניברסיטת ליידן (9 במאי 1640)  אוניברסיטת ליידן (8 באוגוסט 1633)  אוניברסיטת ליידן (1632–1633)  אוניברסיטת ליידן 
 
מרקוס זווירוס ואן בוקסהורן (בהולנדית: Marcus Zuerius van Boxhorn;‏ 28 באוגוסט 1612 – 3 באוקטובר 1653) היה מלומד הולנדי. ואן בוקסהורן כיהן כפרופסור באוניברסיטת ליידן. מחקרו של ואן בוקסהורן עסק בשפות הודו-אירופיות, ולטענתו, כל השפות הללו מוצאן בשפה אחת ששמה סקיתית, הקרויה על שם הסקיתים.
הערות שוליים

↑  Gerda Hassler, Gesina Volkmann, History of Linguistics 2008, John Benjamins Publishing, 2011, pp. 158-159
| --- | --- |
בקרת זהויות :  NLI: 987007280039105171  PLWABN: 9810569843005606  BIBSYS: 90854085  BNE: XX864383  BnF: cb153709427 (data)  BPN: 61175072  CANTIC: a11353880  CiNii: DA11743619  GND: 10427686X  ICCU: TO0V263215  ISNI: 0000 0001 0896 606X  LCCN: n85005934  LNB: 000288235  NKC: jo2003188211  NLA: 35262304  NLG: 153994  NSK: 000414447  NTA: 068437978  RERO: 02-A003034790  SELIBR: 227209  SUDOC: 032018126  Trove: 887457  VcBA: 495/8582  VIAF: 47066992   WorldCat (עם VIAF): 47066992 
ערך זה הוא קצרמרבנושא הולנדים. אתם מוזמנים לתרום לוויקיפדיה ו.
מרקוס בטינלי

מרקוס בטינלי (באנגלית: Marcus Bettinelli; נולד ב-24 במאי 1992) הוא כדורגלן אנגלי המשחק בעמדת השוער בצ'לסי.
קריירה

בטינלי נולד בלונדון, להצטרף לאקדמיית הנוער של פולהאם. ביולי 2010 חתם על חוזהו המקצועני הראשון בקבוצה הבוגרת.
באוגוסט 2012 הושאל לדרטפורד מהנשיונל ליג. ההשאלה הייתה לחודש אחד, ואז הוארכה לחודש נוסף, הוארכה עד לינואר והוארכה שוב עד לסוף מרץ 2013.
באוגוסט 2013 הושאל לאקרינגטון סטנלי מהפוטבול ליג השנייה. ב-2 בספטמבר הוארכה השאלתו עד לתום העונה, אך הוא שב לפולהאם ב-26 בדצמבר. ב-3 בינואר 2014 שב לאקרינגטון סטנלי עד לסוף החודש.
ב-10 בינואר 2014 האריך את חוזהו בפולהאם עד ליוני 2016. ב-26 באוגוסט 2014 הוא ערך את הופעת הבכורה שלו במדי הקבוצה הבוגרת, כששיחק במשחק גביע הפוטבול ליג נגד ברנטפורד. ארבעה ימים לאחר מכן ערך את הופעת הבכורה שלו בצ'מפיונשיפ, בתיקו 1–1 עם קארדיף סיטי.
ב-30 באוגוסט 2017 האריך את חוזהו עד ליוני 2020. באוקטובר 2018 האריך את חוזהו עד ליוני 2021. בפברואר 2019 נפצע בברכו ונעדר לשישה חודשים.
לאחר שנע עם פולהאם בין הצ'מפיונשיפ לפרמייר ליג, ב-10 בספטמבר 2020 הושאל לעונה אחת למידלסברו מהצ'מפיונשיפ.
ביולי 2021 חתם על חוזה לשנתיים בצ'לסי.
הערות שוליים

↑  "Marcus Bettinelli". 11v11.com. AFS Enterprises. נבדק ב-7 בספטמבר 2018. {{cite web}}:  (עזרה)
↑  "Bettinelli loan deal". Fulham F.C. 17 באוגוסט 2012. נבדק ב-7 בספטמבר 2018. {{cite web}}:  (עזרה)
↑  Hoad, Alex (26 במרץ 2013). "Marcus Bettinelli returns to Fulham from loan spell at Dartford". KentOnline. KM Group. נבדק ב-7 בספטמבר 2018. {{cite news}}:  (עזרה)
↑  "Fulham: Marcus Bettinelli joins Accrington Stanley on loan". BBC Sport. 29 באוגוסט 2013. נבדק ב-7 בספטמבר 2018. {{cite news}}:  (עזרה)
↑  Monaghan, Matt (26 בדצמבר 2013). "Norwich City 1–2 Fulham". BBC Sport. נבדק ב-7 בספטמבר 2018. {{cite news}}:  (עזרה)
↑  "Accrington re-sign Fulham's Marcus Bettinelli on loan". BBC Sport. 3 בינואר 2014. נבדק ב-7 בספטמבר 2018. {{cite news}}:  (עזרה)
↑  "New deal for Marcus". Fulham F.C. 10 בינואר 2014. אורכב מ-המקור ב-10 בינואר 2014. {{cite web}}:  (עזרה)
↑  "Capital One Cup: Fulham earn 1-0 win at Brentford". Sky Sports. 27 באוגוסט 2014. נבדק ב-13 בספטמבר 2018. {{cite news}}:  (עזרה)
↑  "Bettinelli's new deal". Fulham F.C. 30 באוגוסט 2017. נבדק ב-7 בספטמבר 2018. {{cite web}}:  (עזרה)
↑  "Fulham goalkeeper Marcus Bettinelli extends contract until 2021". BBC Sport. 25 באוקטובר 2018. נבדק ב-8 במרץ 2019. {{cite news}}:  (עזרה)
↑  Muro, Giuseppe (15 בפברואר 2019). "Fulham goalkeeper Marcus Bettinelli ruled out for season after knee surgery". London Evening Standard. נבדק ב-8 במרץ 2019. {{cite news}}:  (עזרה)
↑  "Boro Bring In Marcus Bettinelli On Loan". www.mfc.co.uk. 10 בספטמבר 2020. נבדק ב-10 בספטמבר 2020. {{cite web}}:  (עזרה)
↑  "Bettinelli signs for Chelsea". Chelsea F.C. 28 ביולי 2021. נבדק ב-28 ביולי 2021. {{cite web}}:  (עזרה)
מרים ד'אבו

| --- | --- |

מרים ד'אבו, יולי 1987
 לידה:  27 בדצמבר 1960 (בת 63) לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1983 
 מקום לימודים:  דרמה סנטר לונדון 
 בן או בת זוג:  יו הודסון (2003–10 בפברואר 2023) 
 פרופיל ב-IMDb
 
מרים ד'אבו (באנגלית: Maryam d'Abo; נולדה ב-27 בדצמבר 1960) היא שחקנית קולנוע וטלוויזיה ודוגמנית אנגלייה, הידועה במיוחד בשל תפקידה כנערת בונד קארה מילובי בסרט ג'יימס בונד משנת 1987 "007 באזור המסוכן".
שנותיה הראשונות

מרים ד'אבו נולדה בלונדון לאם גאורגית (נכדתו של גנרל גיאורגי קביניטאדזה (אנ')) ולאב הולנדי, ד'אבו גדלה בפריז ובז'נבה.
היא החליטה להיות שחקנית בהיותה בת 11. היא למדה ב-Drama Centre London, תוך כדי עבודה כדוגמנית בפרסומות.
קריירה

הופעת הבכורה שלה בקולנוע הייתה ב-1983 בסרט האימה והמדע הבדיוני דל התקציב Xtro, שם גילמה את דמותה של אנליז מרסיה, או-פר צרפתייה, שנהפכה להיות אינקובטור אנושי לחייזר, לאחר סצנת אהבה בעירום. Xtro ספג ביקורת על היותו לא מוסרי מצד ארגונים דתיים, אבל למעשה התקבל והצנזורה הבריטית (BBFC) אישרה את הפצתו ללא עריכה. ד'אבו אמרה למגזין Femme Fatales ב-1994 שהיא זוכרת אותו כ"סרט נוראי".
ב-1985 היא הופיעה בקצרה כ"חברה הצרפתייה" בסרט "לילות לבנים".
תפקידה הידוע ביותר הוא ב-1987 בסרט "007 באזור המסוכן", אז גילמה את דמותה של קרלה מילובי, צ'לנית וצלפית מתוקה ופגיעה שמתאהבת בג'יימס בונד. הוא נותר הסרט האהוב ביותר שלה. מכיוון שהייתה מקושרת לסרט, היא הופיעה בגיליון מיוחד של "פלייבוי" שהקדיש בספטמבר 1987 מספר עמודים מצולמים לג'יימס בונד, אולם זמן לאחר מכן היא אמרה "לא הייתה מצטלמת לתמונות האלו כיום... למדתי הרבה מאז" בריאיון למגזין "פיפל".
ב-1988 היא שיחקה את ט'ארה, קצינת רפואה חייזרית במיני-סדרת המדע בדיוני הטלוויזיונית "Something Is Out There", שאחריה שודרו שישה פרקים של מיני-סדרה של רשת NBC באותו שם.
ב-1992 היא זכתה לביקורות אוהדות על תפקיד המשנה כאמנית זכוכית דקורטיבית יומרנית בקומדיה הבריטית השנונה ודלת התקציב "Leon the Pig Farmer", שהתקבלה באופן חיובי בפסטיבלי הסרטים בוונציה, בלונדון, באדינבורו ובפאלם ספרינג שבקליפורניה. ב-1994 היא הופיעה בסרט "גרסת בראונינג", אותו ביים מייק פיגיס.
מאז היא שיחקה בסרטי פעולה, אימה ופנטזיה דלי תקציב שונים שיצאו ישר לווידאו, כמו גם תפקידי אורח בתוכניות הטלוויזיה "אגדות מעולם המסתורין" (1993), "Red Shoe Diaries" ‏(1992), ‏"Murder, She Wrote"‏ (1992), ו-"Tomcat: Dangerous Desires" ‏ (1992).
היא הופיעה בסרטו של סקוט גלן The Point Men ‏(סוכנים על הכוונת), שביים את סרט ג'יימס בונד בו שיחקה. היא שיחקה את אימה של קירה נייטלי במיני-סדרת הטלוויזיה משנת 2002 "דוקטור ז'יוואגו" והיא הייתה המלכה הקובה במיני-סדרה מועמדת לפרס אמי "הלנה מטרויה" (2003). ב-2005 היא הופיעה בתפקיד קטן בסרט הצרפתי האפל שהתקבל היטב L’Enfer ‏ Hell, אותו כתב הבמאי המנוח קשישטוף קישלובסקי, בו כיכבו עמנואל ביאר וקרול בוקה (שהייתה אף היא נערת בונד).
ב-2002 ד'אבו השתתפה בכתיבת הספר "Bond Girls Are Forever", מחווה לנשים שגילמו את נערות בונד. הספר התבסס על הסרט התעודי שמציג את ד'אבו ונערות בונד אחרות, בכללן אורסולה אנדרס. הסרט הוצג ברשת הטלוויזיה האמריקאית AMC ב-2002, וכוון לצאת בעת ובעונה אחת עם הסרט "למות ביום אחר". מאוחר יותר הוא ניתן כמתנה ברכישת ה-DVD של הסרט "למות ביום אחר" על ידי חלק מהרשתות. גרסה חדשה של הסרט התעודי, מעודכנת כדי שתכלול את הצוות של קזינו רויאל (2006) שודרה שוב ברשת AMC והופצה אחרי כן כפריט בונוס בהפצת ה-Blu-ray וה-DVD של הסרט במרץ 2007.
ב-2007 עברה ד'אבו ניתוח כדי לטפל בדימום תוך-גולגולתי, ממנו היא החלימה. הדבר עורר בה השראה לפגוש אנשים אחרים שהתנסו במקרים דומים. ב-2009 היא עבדה על סרט תעודי בנושא זה.
מרים ד'אבו חתומה בסוכנות הדוגמנות Models 1.
חייה האישיים

היא דודנית מדרגה ראשונה של הזמר מייק ד'אבו (אנ') ודודתה של בתו, השחקנית אוליביה ד'אבו (אנ').
היא נכדתו של הגנרל הגאורגי גיאורגי קביניטאדזה.
שמה ד'אבו מקורו בעיר הפינית טורקו (Abo בלטינית, Åbo בשוודית).
בנובמבר 2003 ד'אבו נישאה ליו הדסון, הבמאי הבריטי שהיה מועמד לפרס האוסקר וביים את הסרטים Chariots of Fire ‏ (1981), ‏ Greystoke: The Legend of Tarzan, Lord of the Apes ‏ (1984), ו-Revolution ‏ (1985).
הערות שוליים

1 2  Alexander, Michael (1987-08-24). Maryam D'abo Hopes to Bring the James Bond Girl Out of the Dark Ages in the Living Daylights, פיפל
↑  רשימת המשתתפים בסרט לילות לבנים, imdb
↑  Maryam D'abo, d’Abo: 'An electric thunderstorm exploded in my head',Daily Mail, 31st May 2009
↑  הדף של מרים ד'אבו בסוכנות הדוגמנות Models 1
↑   מרים ד'אבו, במסד הנתונים הקולנועיים IMDb (באנגלית)
↑  Ferrand, Jacques (1983), Familles princières de Géorgie: essai de reconstitution généalogique (1880-1983) de 21 familles reconnues princières par l'Empire de Russie, p. 125. Montreuil, France: J. Ferrand
| --- | --- |
בקרת זהויות :  NLI: 987007455329805171  PLWABN: 9810668067205606  BIBSYS: 11013181  BNE: XX1279329  BnF: cb13992175n (data)  GND: 13201422X  ISNI: 0000 0001 0867 522X  LCCN: no97048525  MusicBrainz: dc1f2a04-3f62-4621-8427-59bafa77ea69  NKC: xx0150330  NLA: 35606666  NLK: KAC2020N4401  SUDOC: 24432316X  VIAF: 7583600   WorldCat (עם VIAF): 7583600
מסכת זבחים

מסכת זבחים, כתב יד קאופמן. לחצו על התמונה לדפדוף בספר מעמוד 1
מסכת זְבָחִים היא המסכת הראשונה בסדר קדשים – הוא הסדר החמישי שבמשנה. למסכת זו קיימת תוספתא ומקבילות בתלמוד הבבלי, אך בירושלמי אבד הסדר כולו.
נושא המסכת הוא דיני הקורבנות הבאים מן החי (בהמה ועוף). בלשון הראשונים נקראת לעיתים שחיטת קדשים, כדי להבדיל בינה לבין מסכת חולין הנקראת "שחיטת חולין".
מסכת זו עוסקת בעיקר בדיני הקורבנות הבאים מן החי (בהמה ועוף), וכן בדינים שונים הנוגעים לבית המקדש. קורבנות הבאים מן הצומח נידונים במסכת מנחות.
בין הנושאים הנדונים במסכת: הכוונה והמחשבה הראויה בשעת ההקרבה, והכוונה העלולה לפסול את הקורבן; דיני ההקרבה עצמה; האיסור להקריב קורבנות מחוץ לבית המקדש, ועוד. פרק חמישי ממסכת זבחים (פרק "איזהו מקומן") מפורסם מפני שיש הנוהגים לומר אותו לפני תפילת שחרית. פרק זה מסכם את סוגי הקורבנות ומקומן. בגמרא, זה הפרק בעל מספר המחלוקות הקטן ביותר. למעט הלכות פסח בפרק זה נפסק כולו להלכה ביד החזקה לרמב"ם.
בתלמוד הבבלי, כוללת מסכת זבחים 119 (קי"ט) דפים.
את פירוש התוספות על המסכת כתב רבי ברוך בן יצחק מוורמייזא.
מיקומה של המסכת בסדר קדשים

לפי הקדמתו של הרמב"ם למשנה, הסיבה שמסכת זו פותחת את סדר קודשים היא שקרבנות הכהנים (הנדונים במסכת) הוא הנושא הנדון ראשון בתורה.
פרקי המסכת

כל הזבחים שנזבחו שלא לשמן (ארבע משניות ).
כל הזבחים שקבלו דמן זר (חמש משניות).
כל הפסולין ששחטו (שש משניות).
בית שמאי אומרים (שש משניות).
איזהו מקומן של זבחים (שמונה משניות).
קדשי קדשים ששחטן בראש המזבח (שבע משניות).
חטאת העוף שעשאה למטה (שש משניות).
כל הזבחים שנתערבו (נקרא גם פרק התערובות) (שתים עשרה משניות).
המזבח מקדש את הראוי לו (שבע משניות).
כל התדיר מחברו קודם את חברו (שמונה משניות).
דם חטאת שניתז על הבגד (שמונה משניות).
טבול יום ומחוסר כיפורים (שש משניות).
השוחט והמעלה בחוץ (שמונה משניות).
פרת חטאת ששרפה חוץ מגתה (עשר משניות).
בסה"כ יש במסכת 101 משניות.
פירושים וספרים על המסכת

מלבד פירושי שאר סדר קדשים, יצאו בעת האחרונה מספר ספרים על המסכת. בין הבולטים ביניהם שני ספרי ליקוט מפרשים על המסכת "שלום רב" מאת הרב שלום סופר מפיטרקוב ו"אוצר הקודש" על ידי מכון מנחת ישראל.
פירושים וספרים על המסכת > הפוסקים על סדר המסכת

הרי"ף, והרא"ש בעקבותיו, לא כתבו את ספרי הפסיקה שלהם על מסכת זו, בהיותה שלא להלכה "בזמן הזה". חסר זה השלים ספר "ליקוטי הלכות" של הרב ישראל מאיר הכהן מראדין ("החפץ חיים").
לקריאה נוספת

הרב רא"ם הכהן, דרך שער העליון - עיון במסכת זבחים, הקורבנות ובית המקדש, הוצאת ישיבת עתניאל, 2007
הערות שוליים

↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| --- | --- |
בקרת זהויות :  NLI: 987007286637505171 
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
מצעד שירי הסטרימינג הבריטי

מצעד שירי הסטרימינג הבריטי (באנגלית: Official Audio Streaming Chart, בשמו הקודם: Official Streaming Chart) הוא מצעד מוזיקה המבוסס על מספר ההשמעות של שירים בפלטפורמות הסטרימינג השונות, כמו ספוטיפיי, דיזר, Google Play Music, אפל מיוזיק וטיידל בממלכה המאוחדת. הוא כולל נתונים הן משירותי הסטרימינג החינמיים והן מהשירותים שכרוכים בתשלום נוסף. הנתונים נאספים על ידי חברת המצעדים הרשמית הבריטית ומפורסמים מדי שבוע באתר הרשמי שלה ובמגזין Music Week.
החל מהמצעד מתאריך 12 ביולי 2014 – תאריך הכללת נתוני הסטרימינג במצעד הסינגלים הבריטי – אושר מצעד הסטרימינג הרשמי לשימוש. השיר הראשון שהגיע לראש המצעד היה "Sing" של אד שירן.
הערות שוליים

↑  Plunkett, John (10 במאי 2012). "Spotify and other streaming services get own chart". The Guardian. London: Guardian News and Media. ISSN 0261-3077. OCLC 60623878. נבדק ב-21 בספטמבר 2012. {{cite news}}:  (עזרה)
מרסיו אמורוזו

מרסיו אמורוזו דוס סנטוש (בפורטוגזית: Márcio Amoroso dos Santos, נולד ב-5 ביולי 1974 בברזיליה שבברזיל) הוא כדורגלן עבר ברזילאי ששיחק בעמדת החלוץ.
אמורוזו שיחק ב-12 קבוצות שונות בקריירה שלו ובנבחרת ברזיל, זכה בתארים ופרסים אישיים וקבוצתיים רבים, היה מלך השערים בשלוש ליגות שונות, ושבר את שיא סכום ההעברות בבונדסליגה כאשר עבר לבורוסיה דורטמונד.
קריירת מועדונים > קריירה מוקדמת

אמורוזו החל את קריירת הבוגרים שלו בגוארני הברזילאית בשנת 1992, ושיחק במועדון עד לשנת 1995, עם תקופת השאלה בורדי קווסאקי, עמה זכה באליפות ליגת העל היפנית בשנת 1993. את עונת 1994 סיים כמלך השערים של ליגת העל הברזילאית עם 19 הבקעות ב-26 הופעות, ופתח היטב גם את עונת 1995/1996 עם תשע הבקעות ב-13 משחקים בהמשך עונה זו, עבר לפלמנגו הברזילאית, שם הבקיע שישה שערים ב-16 הופעות, וזכה בתקופה קצרה בתארים קבוצתיים רבים-אליפות ריו דה ז'ניירו, פרס גואנאבארה, גביע ריו וגביע הזהב הברזילאי.
קריירת מועדונים > אודינזה ופארמה

לקראת עונת 1996/1997 חתם אמורוזו באודינזה מהסרייה א', שם שיתף פעולה בחוד ההתקפה עם אוליבר בירהוף, והבקיע בעונתו הראשונה בקבוצה 12 שערים ב-28 הופעות ליגה, והוביל את הקבוצה למקום השלישי בליגה. בעונת 1997/1998 אמורוזו הבקיע רק חמישה שערים, אך עם עזיבת בירהוף למילאן בקיץ 1998, אמורוזו הפך לחלוץ העיקרי של הקבוצה, וסיים את עונת 1998/1999 עם 22 הבקעות, וכמלך השערים של הליגה האיטלקית. בקיץ 1999 נמכר אמורוזו לפארמה תמורת סכום עתק לימים ההם של 30 מיליון אירו, במטרה לשדרג את הקבוצה בגביע אופ"א ובליגה. אמורוזו סבל מפציעות בתקופתו בפארמה, ולא הביא את יכולותיו לידי ביטוי, כשהבקיע 11 שערי ליגה ב-39 הופעות בלבד. עם זאת, אמורוזו הגיע עם פארמה לגמר הגביע האיטלקי בשנת 2001, אך הקבוצה הפסידה בגמר לפיורנטינה במפגש כפול.
קריירת מועדונים > בורוסיה דורטמונד

בקיץ 2001 חתם אמורוזו בבורוסיה דורטמונד תמורת 50 מיליון מארק גרמני (כ-25 מיליון אירו דאז). החתמה זו הייתה היקרה ביותר בתולדות הכדורגל הגרמני באותה תקופה, כאשר רק החתמותיהם העתידיות של מריו גומז, חאבי מרטינס ומריו גצה על ידי באיירן מינכן הפכו ליקרות יותר, נכון ל-2016. כבר בעונתו הראשונה במועדון, סיים אמורוזו כמלך השערים של הבונדסליגה עם 18 הבקעות, בצוותא עם מרטין מקס ממינכן 1860 שהבקיע מספר זהה. בורוסיה דורטמונד זכתה באותה עונה באליפות הבונדסליגה, והגיעה לגמר גביע אופ"א. בחצי גמר גביע אופ"א הבקיע אמורוזו שלושער בניצחון 4:0 על מילאן בדרך לגמר, ובמשחק הגמר אמורוזו הבקיע את השער הראשון של דורטמונד בהפסד 3:2 לפיינורד שזכתה בתואר. אמורוזו שיחק בדורטמונד שתי עונות נוספות, אך כמות הופעותיו בקבוצה ירדה משמעותית בגין פציעות רבות, ובשתי העונות הבקיע עשרה שערים בסך הכל.
קריירת מועדונים > מלאגה וסאו פאולו

בקיץ 2004 חתם אמורוזו במאלגה הספרדית, שם הבקיע חמישה שערים ב-29 הופעות. בתום עונה זו חתם בסאו פאולו הברזילאית, שם הבקיע 12 שערים ב-22 הופעות, וזכה עם הקבוצה בקופה ליברטאדורס בשנת 2005, לאחר ניצחון במפגש כפול על אתלטיקו פרנאאנסה, כאשר המשחק הראשון הסתיים בתיקו 1:1, ובגומלין סאו פאולו ניצחה 4:0, כשאמורוזו מבקיע את השער הראשון. אמורוזו זכה עם סאו פאולו גם באליפות העולם לקבוצות בשנת 2005, לאחר ניצחון 1:0 בגמר על ליברפול, בו שיחק 90 דקות, וסיים כמלך השערים של הטורניר עם שתי הבקעות, ביחד עם שלושה שחקנים נוספים.
קריירת מועדונים > שלהי הקריירה

בינואר 2006, מיד לאחר הזכייה באליפות העולם לקבוצות, חתם אמורוזו במילאן לשנה וחצי, במקום כריסטיאן ויירי שעבר למונקו, אך לא השתלב בקבוצה, והסכים לבטל את חוזהו בתום עונת 2005/2006, ועבר לקורינתיאנס הברזילאית. מעבר זה לווה בציפיות רבות, ואמורוזו קיבל את החולצה מספר 10 שלבש לפניו קרלוס טבס שעזב לווסטהאם יונייטד. עם זאת, אמורוזו לא הצליח בקבוצה והבקיע שלושה שערים ב-15 הופעות, וחוזהו הותר באפריל 2007. אמורוזו סיים את העונה בגרמיו, שם הופיע שש פעמים ולא הבקיע, וכלל לא שיחק בחלק הראשון של עונת 2007/2008 עקב כושר לקוי. בינואר 2008 חתם אמורוזו על חוזה לשנה וחצי באריס סלוניקי היוונית, אך עזב בתום עונת 2007/2008 לאחר שהבקיע שני שערים בתשע הופעות. בקיץ 2008 חתם אמורוזו בקבוצה בה החל את הקריירה, גוארני, ששיחקה אז בליגה הברזילאית השנייה. אמורוזו הבקיע בגוארני ארבעה שערים ב-23 הופעות, ופרש בתום עונת 2008/2009 ממשחק פעיל בגין פציעות מרובות.
קריירה בינלאומית

לאמורוזו 19 הופעות במדי נבחרת ברזיל, בהן הבקיע תשעה שערים. את הופעת הבכורה במדים הלאומיים ערך בשנת 1995 בניצחון 5:0 על נבחרת צ'ילה. אמורוזו זכה עם נבחרת ברזיל בקופה אמריקה 1999 לאחר ניצחון 3:0 בגמר על נבחרת אורוגוואי. אמורוזו הבקיע בטורניר זה ארבעה שערים, ורק רונאלדו וריבאלדו הבקיעו יותר, חמישה שערים. הופעתו האחרונה של אמורוזו בנבחרת נערכה בשנת 2003.
תארים

עם ורדי קווסאקי:
אליפות ליגת העל היפנית בכדורגל: 1992/1993
עם פלמנגו:
אליפות ריו דה ז'ניירו בכדורגל: 1995/1996
גביע גואנאבארה: 1995/1996
גביע ריו: 1995/96
גביע הזהב הברזילאי: 1995/1996
עם פארמה:
הסופר קאפ האיטלקי: 1999
עם בורוסיה דורטמונד:
אליפות הבונדסליגה: 2001/2002
עם סאו פאולו:
קופה ליברטדורס: 2004/2005
אליפות העולם לקבוצות כדורגל: 2005
עם נבחרת ברזיל:
קופה אמריקה: 1999
תארים אישיים:
כדור הזהב הברזילאי: 1994
כדור הכסף הברזילאי: 1994
מלך השערים של ליגת העל הברזילאית: 1994
מלך השערים של הסרייה א': 1998/1999
מלך השערים של הבונדסליגה: 2001/2002
מלך השערים של אליפות העולם לקבוצות כדורגל: 2005